Document ID: 32014D0646

POLITIKAS UN DROŠĪBAS KOMITEJAS LĒMUMS EUFOR RCA/5/2014
(2014. gada 24. jūlijs)
par to, ka pieņem trešās valsts ieguldījumus Eiropas Savienības militārajā operācijā Centrālāfrikas Republikā (EUFOR RCA)
(2014/646/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. panta trešo daļu,
ņemot vērā Padomes Lēmumu 2014/73/KĀDP (2014. gada 10. februāris) par Eiropas Savienības militāro operāciju Centrālāfrikas Republikā (EUFOR RCA) (1) un jo īpaši tā 8. panta 2. punktu,
tā kā:
(1)
Ievērojot Lēmuma 2014/73/KĀDP 8. panta 2. punktu, Padome ir pilnvarojusi Politikas un drošības komiteju (PDK) pieņemt attiecīgos lēmumus par trešo valstu piedāvātā ieguldījuma pieņemšanu.
(2)
Ievērojot EUFOR RCA operācijas komandiera ieteikumu par Serbijas ieguldījumu un Eiropas Savienības Militārās komitejas ieteikumu, Serbijas ieguldījums būtu jāpieņem.
(3)
Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
IR PIEŅĒMUSI ŠO LĒMUMU.
1. pants
1. Serbijas ieguldījums Eiropas Savienības militārajā operācijā Centrālāfrikas Republikā (EUFOR RCA) tiek pieņemts, un to uzskata par būtisku.
2. Serbija ir atbrīvota no finanšu ieguldījumiem EUFOR RCA budžetā.
2. pants
Šis lēmums stājas spēkā tā pieņemšanas dienā.
Briselē, 2014. gada 24. jūlijā

Labels: 18
15
5